Document ID: /roh_data/filtered/fineweb-2-filterrobots_roh.jsonl.gz/73238

La partenza en sia vita professiunala è stada greva, sco el raquinta en il profil. Sa scolar vinavant n’è betg stà pussaivel. Enstagl dad emprender da scrinari ha Sepp Bergamin cumenzà a lavurar en hotels. Bainprest è el vegnì concierge.
Il contact cun la glieud hai jau adina gì dabot e positiv.
Suenter avair success cun in local a San Murezzan han el e sia dunna transferì il concept a Cuira. Ma là ha el fatg naufragi. Perquai ha Sepp Bergamin cumenzà a lavurar sco scolast da tennis. Cun questa lavur ha el e sia famiglia pudì viver. Circa 30 onns ha Sepp Bergamin lavurà sco scolast da tennis ch’ha era purtà ad el il surnum «Tennis-Sepp».
Dapi il favrer viva Sepp Bergamin en ina chasa per attempads. El na vesa betg pli bain ma cun far sport mantegna el tuttina ina tscherta mobilitad.